امریکا قوشمه‌ ایالتلری دولت رهبری دونالد ترامپ دموکراتیک سوريه کوچلری و سوريه‌ده داعش ترور تشکیلاتیگه قرشی کوره‌ش آلیب بارگن اتفاقچیلر نینگ موفقیتلی روشده رقه نی قَیتریب آلگنلیگینی قید ایتدی.
ترامپ بو حقیده‌گی یازمه روشده‌گی بیاناتیده، رقه‌ نینگ داعشدن قوتقریلگنلیگینی معلوم قیلدی. دموکراتیک سوريه کوچلریگه اعتبار قره‌تیلگن اوشبو بیاناتده ترامپ، «دموکراتیک سوريه کوچلری و سوريه‌ده داعشگه قرشی کوره‌ش آلیب بارگن اتفاقچیلریمیز رقه نی ترور تشکیلاتیدن موفقیتلی روشده قَیتریب آلدی. شهر بیردملیک نتیجه ‌سیده داعشدن تازه‌ لندی» دیدی.
رقه نینگ قَیتریب آلینیشی نینگ داعشگه قرشی کوره‌شده‌گی «مهم‌ بوریلیش نقطه‌سی» ایکنلیگینی تأکیدله‌گن ترامپ اوز بیاناتینی قوییده‌گیچه دوام ایتدی، «یقینده ینگی باسقیچگه اوتیب، سوريه‌ده‌گی وضعیتنی یخشیلش اوچون محلي کوچلرنی قوللب-قوّتله‌یمیز و دایمي تینچلیک اوچون شرط-شرایطنی ینه-ده‌ یخشیلنتیریب، ترور تشکیلاتی نینگ خوفسیزلیک نی تهدید ایتیشیگه یول قویمه‌یدیگن فعالیتلر آلیب باره‌میز. زورآورلیک نینگ توگه‌شی اوچون اتفاقچیلریمیز بیلن دیپلوماتیک جریانلرنی قوللب-قوّتلش یولی بیلن مهاجرلر نینگ اوز اوی-جایلریگه قَیتیشینی تأمینله‌یمیز و سوريه خلقیگه تینچلیک آلیب کیلیب، سیاسي اوتیش جریانینی تأمینله‌یمیز» دیدی.
ترامپ، دولت رهبرلیک سیلاوآلدی کمپاینی چاغیده امریکا قوشمه ایالتلری خلقیگه بیرگن داعش حقیده‌گی وعده‌سینی ایسله‌تیب، دولت رهبرلیک وظیفه‌سینی قبول قیلیب آلگنیدن کیینگی دستلبکی فعالیتی نینگ خوددی منه‌ شو ترور تشکیلاتی بیلن کوره‌شیش ایکنلیگینی تأکیدله‌دی.
اسرائیل مقدس جایلرگه حرمتسیزلیک قیلماقده
آل نهیان پایتخت انقره ده اویوشتیریلگن ترورچیلیک هجومی طفیلی قیغوداشلیک بیلدیردی
سوزچی ژورنالیست لر نینگ سئوال لری گه جواب قیتردی
عراق ده یوزبیرگن یانغین عاقبتیده یوزلب کیشی اولیب یره لندی
